Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: Az újrahasznosítható hulladékok importengedélye az illetékes környezetvédelmi felügyelőség az emberi környezetre veszélyt jelentő egyes anyagok külföldről történő behozataláról szóló 55/1987. (X. 30.) MT rendelet alapján
Paragraph Index: 315

Az újrahasznosítható hulladékok importengedélye az illetékes környezetvédelmi felügyelőség az emberi környezetre veszélyt jelentő egyes anyagok külföldről történő behozataláról szóló 55/1987. (X. 30.) MT rendelet alapján kiadott hulladékhasznosítási engedélyével összhangban adható ki. A GM Engedélyezési és Közigazgatási Hivatalához az import engedélykérelmeket az illetékes környezetvédelmi hatóság jogerős hulladékhasznosítási engedélyét csatolva kell előterjeszteni. A veszélyes hulladékok kivitele és behozatala a Környezet- és Természetvédelmi Főfelügyelőség 102/1996. (VII. 12.) Korm. rendelet szerint elbírált engedélye figyelembevételével engedélyezhető. A GM Engedélyezési és Közigazgatási Hivatalához az export és import engedélykérelmeket a Környezet- és Természetvédelmi Főfelügyelőség erre vonatkozóan kiadott jogerős engedélyét csatolva kell előterjeszteni.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes